Okresná prokuratúra Bratislava III 
Vajnorská 47, 832 77 Bratislava 3 	

Sp. zn. : 1 Pv 960/13/1103	Bratislava III, 26.1.2015
EEČ : 2-10-30-2015

U Z N E S E N I E

Trestná vec:	obvinený XXXXX 
Prečin:	Ublíženie na zdraví podľa § 157 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Bratislava III
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
stíhaného uznesením povereného príslušníka Okresného dopravného inšpektorátu v Senci, oddelenie výkonu služby a dopravných nehôd pod sp. zn. ORP-47/DI-SC-2013 pre prečin ublíženia na zdraví podľa § 157 ods. 1 Tr. zákona na tom skutkovom základe, že

obvinený dňa 26.09.2012 v čase asi o 07.30 hod. na ceste medzi obcami Hamuliakovo a obcou Šamorín sa plne nevenoval riadeniu motorového vozidla Škoda Pick - up, bielej farby, EČV: XXXXX a po odkýchnutí si, sčasti  prešiel s vozidlom do protismeru v čase, keď ho predbiehalo v ľavom jazdnom pruhu idúce vozidlo značky Opel astra, čiernej farby, EČV: XXXXX, ktoré viedol vodič XXXXX, ktorý v snahe vyhnúť sa zrážke s vozidlom vedeným obvineným strhol volant vľavo a so svojím vozidlom zišiel z vozovky do priekopy, kde sa viackrát prevrátil. Poškodený XXXXX pri dopravnej nehode utrpel zranenia - rozdrvenie sleziny, diskrétne krvácanie v ľavom čelovom laloku mozgu, zlomeniny oblúkov IV: až VII. krčného stavca, pomliaždenie hrotov oboch pľúc s diskrétnym pneumotoraxom, zlomeniny tiel I. až IV. hrudného stavca, odlomenie pravých priečnych výbežkov I. až IV. hrudného stavca, zlomeninu prvého rebra obojstranne, zlomeninu druhého rebra vpravo, zlomeninu strednej časti pravej kľúčnej kosti s posunom, odlomenie nadplecka ľavej lopatky a tržno - zmliaždenú ranu temena hlavy dĺžky 8 cm s priemernou dobou liečenia 5 mesiacov, poškodený XXXXX pri nehode utrpel zranenia - pomliaždenie hlavy s odreninu na temene vpravo, pomliaždenie prednej plochy hrudníka a pomliaždenie ľavého členka s priemernou dobou liečenia do 7 dní, poškodená XXXXX utrpela zranenia - otras mozgu ľahkého stupňa, pomliaždenie brušnej steny a pomliaždenie ľavého zápästia a ruky s priemernou dobou liečenia cca 18 dní,

lebo trestné stíhanie je neprípustné, proti tomu, kto zomrel alebo bol vyhlásený za mŕtveho

Odôvodnenie:
Poverený príslušník ODI Senec vedie proti obv. XXXXX trestné stíhanie pod sp. zn. . ORP-47/DI-SC-2013 pre prečin ublíženia na zdraví podľa § 157 ods. 1  Tr. zákona na tom skutkovom základe, že obvinený dňa 26.09.2012 v čase asi o 07.30 hod. na ceste medzi obcami Hamuliakovo a obcou Šamorín sa plne nevenoval riadeniu motorového vozidla Škoda Pick - up, bielej farby, EČV: XXXXX a po odkýchnutí si, sčasti prešiel s vozidlom do protismeru v čase, keď ho predbiehalo v ľavom jazdnom pruhu idúce vozidlo značky Opel astra, čiernej farby, EČV: XXXXX, ktoré viedol vodič XXXXX, ktorý v snahe vyhnúť sa zrážke s vozidlom vedeným obvineným strhol volant vľavo a so svojím vozidlom zišiel z vozovky do priekopy, kde sa viackrát prevrátil. Poškodený XXXXX pri dopravnej nehode utrpel zranenia - rozdrvenie sleziny, diskrétne krvácanie v ľavom čelovom laloku mozgu, zlomeniny oblúkov IV: až VII. krčného stavca, pomliaždenie hrotov oboch pľúc s diskrétnym pneumotoraxom, zlomeniny tiel I. až IV. hrudného stavca, odlomenie pravých priečnych výbežkov I. až IV. hrudného stavca, zlomeninu prvého rebra obojstranne, zlomeninu druhého rebra vpravo, zlomeninu strednej časti pravej kľúčnej kosti s posunom, odlomenie nadplecka ľavej lopatky a tržno - zmliaždenú ranu temena hlavy dĺžky 8 cm s priemernou dobou liečenia 5 mesiacov, poškodený XXXXX pri nehode utrpel zranenia - pomliaždenie hlavy s odreninu na temene vpravo, pomliaždenie prednej plochy hrudníka a pomliaždenie ľavého členka s priemernou dobou liečenia do 7 dní, poškodená XXXXX utrpela zranenia - otras mozgu ľahkého stupňa, pomliaždenie brušnej steny a pomliaždenie ľavého zápästia a ruky s priemernou dobou liečenia cca 18 dní.

Po preskúmaní obsahu predloženého spisu mám v danom štádiu konania za dostatočne preukázané, že bol spáchaný trestný čin ublíženia na zdraví podľa § 157 ods. 1 Tr. zákona a tohto sa dopustil práve obvinený. 

V tomto smere poukazujem, okrem jednotlivých výpovedí účastníkov dopravnej nehody, aj na závery znalca XXXXX, CSc., ktorý posudzoval zranenia poškodených, mechanizmus ich vzniku, ako aj potrebnú dobu liečenia sa z nich, znalec konštatoval u poškodeného XXXXX zranenia veľmi závažného charakteru pri neposkytnutí pomoci  za život ohrozujúce s priemernou dobou liečenia 5 mesiacov. Zo záverov znalca z odboru cestnej dopravy Ing. Hobora zase vyplynulo, že technickou príčinou DN bola nesprávna technika jazdy obvineného XXXXX vtom smere, že pri vedení vozidla dostatočne nesledoval situáciu v cestnej premávke, čo vyústilo do kolízie s vozidlom vedeným pošk. XXXXX. Závery znalca korešpondujú so skutočnosťami uvádzanými poškodenými - XXXXX a XXXXX.

Z oznámenia matričného úradu Mestskej časti XXXXX - Ružinov, ktoré je založené vo vyšetrovacom spise /č. l. 40/ vyplýva, že obv. XXXXX dňa 20.11.2014 zomrel.

Podľa § 9 ods. 1 písm. d/ Tr. poriadku trestné stíhanie nemožno začať, a ak bolo už začaté, nemožno v ňom pokračovať a musí byť zastavené proti tomu, kto zomrel.

Vzhľadom na tieto skutočnosti považujem za dôvodný postup podľa § 215 ods. 1 písm. d/ s poukazom na § 9 ods. 1 písm. d/ Tr. poriadku.

Na základe vyššie uvedených okolnosti a zadovážených listinných dôkazov, som rozhodol tak ako je uvedené vo výrokovej časti tohto rozhodnutia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Pavol Juhás
prokurátor